bavarian-nlp/barwiki-20250901 huggingface dataset:
Wes Borland

Da Wes Borland, eigentli: Wesley Louden Borland (* 7. Feba 1975 in Richmond - Virginia, USA) is a US-amerikanischa Musika.
Da Wes is ois Gittarist bei da Nu Metal Band Limp Bizkit bekaunt woan. Auf da Stage zoagt a se imma gscheid exzentrisch und kimmt genarell neta in vaschiedane Gwandln und mid schwoaze Kontaktlinsn aufd'Bühne.
De Ãfänge.
Noch da Scheidung vo seina laungjährign Freindin Heather McMillan is da Borland mittlaweile mid da Anna Carlise vaheirat. Da Borland is gemeinsaum min Fred Durst s'Aushängeschüd vo Limp Bizkit und hod a diagnostiziads ADHS. De Symptome vo dera Kraunkheit hod a mid Medikamentn z'kontrollian vasuacht, owa ea hods ogstöd, wei a se duach de Wirkung eigschränkt gfüd hod und "frei" sei woit. deren Symptome er mit Hilfe von Medikamenten zu kontrollieren versuchte. Ea hod vo do weg a sofoat aufghead zun Rauchn.
S' easchte moi musikalisch untawegs wor da Borland auf da Highschool mid da Band "Goatslayer", des übrigens soga heid nu ois Nemprojektband Big Dumb Face gibd. 1994 is a a daun Mitbegründa vo da Bänd Limp Bizkit gwen, mid dera in de foigndn Johre mehrare greßane Erfoige ghobt hod. Noch drei vaeffntlichte Oibm hod da Wes üwaroschnd am 12.Oktowa 2001 LB valossn. Laut eigane Aussoge hod a se ois Gittarrist mid Limp Bizkit eanan Nu Metal nimma woi gfühd und woit a wengal mea Experimentian.
Wieda bei Limp Bizkit (2004-2006).
Im August 2004 is da Wes Borland wiedarum plötzlich und uneawortet zu Limp Bizkit zruckkema und hod doat de Stö vom "Mike Smith" (Ex-Snot) eignumma, dea zeascht üwagaungsweise a Johr fia Limp Bizkit gspüd hod. Nu voa da Pressemitteilung üwa de neialiche Entwicklung san auf da offizielln Webseitn Büda vo da Urbesetzung beim Probn einegstöd woan. De Fans hamse Erwortungsfroh gengüwa dera Mitteilung zoagt, wei da Wes doch an großn kreativ Ãnteil ghobt hod und sei aussagwenlicha Gittarnstü an Sound vo LB stork midbestimmd hod.
Im Johr 2005 hod da Borland de Band "Black Light Burns" gründt. Wegn persönliche Diffarenzen min Fred Durst und sein neichn Projekt is a deswegn a zweits moi bei Limp Bizkit ausgstiegn.
Da Gitarrn- und Keyboardheastöla Yamaha hod an Wes 2006 sei eigane Signature Semiacoustic-Gitarr, d'Yamaha CV820WB, noch seine Wünsche aufn Leib gschneidat.
Marilyn Manson und a dritts moi bei Limp Bizkit (2009-).
2008 hod da Marilyn Manson auf ana Pressekonferenz bekont gem, dass da Borland Wes ob sofoat bei seina Konzeate d'Gitarr in seina Band spüün wiad.
Im Feba 2009 ham da Fred Durst und da Wes Borland bekaunt gem, dass Limp Bizkit wieda in Originalbesetzung aufspün wean.
Da Borland wiad oiso a dritts moi bei Limp Bizkit spün.
Wos sunst nu is.
Da Borland orweit a ois klassischa Moler. Da Wes wor zum greßtn Tei fias Artwork vo de Limp-Bizkit-Oibm zuaständig und verkauft seine Werke inzwischn a online..
Sam Rivers

Da Sam Rivers (*2. Septemba 1977 in Jacksonville, Florida, USA) is da Bassist, Midbegründa unds jingste Bändmitglied vo da Nu-Metal-Bänd Limp Bizkit. Da Rivers is da Cousin vom John Otto, dea wos da Drummer vo da Bänd is.
In seina Schuizeid auf da Arlington Middle School hod a Tuba in da Schuiband gspüd. Späda hod a se daun mea fia d'Gitarr intaressiad und se dazua entschiedn auf des Instrument umzsteign. Sein Musiklehra hod eam owa grodn, dass a an Bass lerna soid. Da Rivers hod des gmochd und hod daun mid seim Cousin John Otto in ana Jazzband gspüd. Zu dera Zeid hod da Rivers im Fastfoodgschäft "Chick-fil-A" gorweit, wo a an Fred Durst kena gleant hod. Musikalisch is da Sam vo Bands wia Black Sabbath und Megadeth beeiflussd woan. Im Joar 2000 is a bei de "Orville H. Gibson Guitar Awards" ois "Best Rock Bass Player" auszeichnet woan. Wei Limp Bizkit a launge Zeit ohne an Gitarristn auskuma ham miassn, hod da Rivers bei a boa Songs vom Oibum "Results May Vary" zua Gitarr griffn.
Da Rivers wor a ois Produzent tätig. Währnd de Vorbereitungen zum "Greatest Hitz"-Oibum hod a mid zwoa lokale Bands aus Jacksonville "Burn Season" und "The Embraced" zaumgorweit.
Seid 2001 is da Rivers mid seina Laungzeitfreindin Kinter Atkins vaheirat.
Strossburg

Strossburg (Elsässisch: "Strossburi", Standarddeitsch: "Straßburg", franzesisch: "Strasbourg" []) is de historische Haptstod vom Elsass, vo oana im Noadostn vo Frankreich glengna Region. De Stod is Haptstod vo da heitign Region Elsass und aa Präfektur vom Départements Niedarhein (Bas-Rhin). De Präfektur vawoit aa de zwoa Arrondissements Strasbourg-Campagne und Strasbourg-Ville (vo 1871 bis 1919 de Kreis "Straßburg (Land)" und "Straßburg (Stadt)"), sie bestenga aus 8 bzw. 10 Kantone. Strossburg is Kernstod und greßte Gmoa im Elsass, in Bas-Rhin und im Stodverband Straßburg (CUS) und zählt in ebba 650 000 Eihwohna im Ballungsraum.
Strossburg is Sitz vo mehra eiropäische Eirichtunga: am Eiroparoud, dem Eiropaparlament, am Eiropäischn Grichtshof fia Menschnrechte, an Eiropäischa Biagabeaufdrogtn, am Eirokorps u. a. m. und vasteht si deshoib ois „Haptstod vo Eiropa“. De joartausendeoide Stod is aa recht bekannt fia de reiche Kuituagschichtliche Prägung.
Gschicht.
Strossburg is unta am remischn Kaiser Augustus ois "Argentoratum" grindt worn. Es wor a militärischa Außnpostn in da Provinz Germania Superior. Strossburg is ab'm 4. Joarhundat Bischofssitz gwen und der Reih noch durch de Alemannen, Hunnen und Frankn erobert worn.
Im Middloita war da Oat a wichtigs Wirtschafdszentrum und vo 1262 oo freie Reichsstod. 1439 is des Strossburga Minsta fertig gstejt worn, wos bis 1874 des hechste Gebaide in da ganzn Wejd war. 1648 is da franzesische Kenig zum Reichsvogt vo de elsässischen Reichsstädt ernannt worn. Nachdem de Stod im Septemba 1681 durch Frankreich erobert worn is, is de Änderung vo de Herrschaftsverhältnisse 1697 endgültig bestätigt worn. Protestantn san vo öffentliche Ämter ausgschlossn gwen, des zwischendrin evangelische Münster is rekatholisiad worn. Zua Zeit vo da Industrialisierung im 19. Joarhundat hot si de Einwohnazoi af 150.000 verdreifacht. 1871, nach'm deitsch-franzesischn Kriag is Strossburg vom Deitschen Reich annektiad und zua Hauptstod vom "Reichsland" Elsaß-Lothringen erklärt worn.
Nach am Easchtn Wödkriag is Strossburg gemäß Versailler Vadrog vo 1919 wieda za Frankreich kemma. Vo 1940 bis 1945 wor Strossburg de facto wieda Tei vo Deitschland. Nach am Zwoatn Wödkriag is de Stod zum Symboi vo da deitsch-franzesischen Aussehnung und vo da eiropäischn Oanigung worn.
Rouen

Rouen is de Haptstod vau da Normandie, im Nordn vo Frankreich.
Roen liegt in Nordfrankreich an da Seine, uma 80 Kilometa vom Atlantik entfeant, 110 Kilometa nordwestli vo Paris und 68 Kilometa sidestli vo Le Havre.
Gschicht.
In da gallo-remischen Zeit (52 v. Kr. bis 486) wor Rouen untam Nama "Rotomagus" bekannt. Glebt hom do vor oim Kejtn vom Stamm Veliocasses. Seitm 4. Joarhundad is de Stod a Bischofssitz.
Anno 841 hods an Wikingaibafoi af Rouen gebm. Anno 911 hod da Wikingaofiara Rollo de Stod vom franzesischn Kini Koarl im Drittn in an Friedsvatrog ibatrogn kriagt. Nacha is de Haptstod vom Herzogdum Normandie worn.
Anno 1204 vo Frankreich eaobat worn.
Rennes

Rennes [] (bretonisch: Roazhon, gallo: "Resnn") is de Haptstod vo da franzesischn Region und am friaran Herzogdum Bretagne und aa Präfektursitz vom Département Ille-et-Vilaine. Mit na Bevölkerung vo 211.373 Einwohna (2013) is Rennes de zehntgreßte Stod in Frankreich. Vo dene Einwohna san rund 63.000 Schtudentn, de wo an de zwoa Unifersidädn (Rennes I und Rennes II) und an vaschiedene Hochschuin schdudian.
Nantes

Nantes [] is a Groußstodt im Westn vo Frankreich, Prefektur im Departement Loire-Atlantique und aa Haptort vo da Region Pays de la Loire.
Gschicht.
Zwischn 900 und 600 v. Kr. san Siedlungsreste am Ufa vo da Loire nachgwiesen. Genga 500 v. Kr. san in da Region um des heitige Nantes Kelten hoamisch gwen. 56 v. Kr. is des Gebiet vom Gaius Julius Cäsar untaworfn worn, 50 v. Kr. is "Portus Namnetus" gründet worn. 1066 hot si da Graf vo Nantes dem Herzogtum Bretagne ergem. 1460 is in Nantes a Universität gründet worn. Unta Anne de Bretagne is de Bretagne an Frankreich ogliedert worn. Des Edikt vo Nantes ("Toleranzedikt") is 1598 in da Stod vaabschiedet worn. Bis Juni 1941 war Nantes Hauptstodt vo da Bretagne.
Marseille

Marseille [] (boarisch: Massilien, okzitanisch: "Marselha") is de wichtigste franzesische und de drittgresste eiropäische Hofnstod. Se liegt am Golfe du Lion, aa Middlmeeabucht. De Stod is Haptstod vom Département Bouches-du-Rhône in da Region Provence-Alpes-Côte d'Azur. Marseille is mid in ebba 855.000 Eihwohna noch Paris de zwoatgresste Stod in Frankreich. Des Ballungsgebiet Marseille hod, wenn ma Allauch, Aubagne und Penne-sur-Huveaune dazuazejt, uma 1,3 Milliona Eihwohna (2013) und is domid de drittgresste Agglomeration in Frankreich. Marseille is a Sitz von am Groußmufti und des Zentrum vom Islam in Frankreich.
Gschicht.
Umara 600 v. Kr. ham Griachn aus Phokaia in Kloaasien a Kolonie on da Mindung vo da Rhône grindt und se "Massalia" ghoassn. Spada wors a wichtige remische Stod. 481 is de Stod on de Westgotn, 511 on de Ostgotn, 536 on de Frankn und 879 on Niedaburgund kema. Nochdem de Sarazenen se zasteat hom, is de Stod im 10. Joarhundat wieda afbaut und am Vicomtes de Marseille untastejt worn. Zwischn 1216 und 1218 is Marseille sejbstständige Republik worn und am End 1481 zu Frankreich kema.
Lyon

Lyon [] (deitsch friara: Leyden, lat.: "Lugdunum") is de Haptstod vo da Region Auvergne-Rhône-Alpes und vom Métropole Lyon im Ostn vo Frankreich.
Geografie.
De Stod liegt am Zammafluss vo da Rhone und da Saone. Mit in ebba 500.000 Eihwohna (2013) is se noch Paris und Marseille de drittgreßte Stod vo Frankreich. Da Ballungsraum hot rund 2,2 Milliona Eihwohna.
Gschicht.
Lyon is 43 v. Kr. vo de Rema unta'm Noma "Lugdunum" ois Vawoitungszentrum fia Gallien grindt worn. Im 11. Joarhundad is da Bischof vo Lyon zum Obahapt vo da katholischn Kira in Frankreich eakleat worn. 1032 is Lyon mit am Kenigreich Arelat ans Heilige Remische Reich kema. 1310 iss vo franzesische Truppn bsetzt worn. Währnd da Franzesischn Revolution woar de Stod monarchistisch eihgstejt. Im 19. Joarhundad is Lyon donn zua bedeitendn Industriestod worn. Lyon woar zua Zeit vo da deitschn Besotzung im Zwoatn Wejdkriag Zentrum vo da "Résistance". De Oidstod vo Lyon is 1998 vo da UNESCO zum UNESCO-Wödeabe eakleat worn.
Infrastruktua.
Lyon is a Bistum vo da remisch-katholischn Kiach. Lyon is da Sitz vo da internationaln Polizeibehörde Interpol und da International Agency for Research on Cancer (IARC) IARC.
Leid aus Lyon.
Lyon is de Hoamatstod vom Physika André Marie Ampère, vo da Philosophin Savitri Devi Mukherji, vom Schriftstella Antoine de Saint-Exupéry, vom Koch Paul Bocuse und vo de Wegbereita vom moderna Kino, de Briada Lumière.
Les Salles-sur-Verdon

Les Salles-sur-Verdon (okzitanisch klassische Nåm: "Lei Salas de Verdon", sunst: "Lei Salo-sus-Verdoun") is a frånzésische Gmoand mid 218 Eihwoner (2008), in da Provence im Département Var in da Region Provence-Alpes-Côte d'Azur. D' Gmoandgress vah Les Salles btrågt 5.0, dé Bevöikarungsdichten is 40,4 Eihwoner pro km². Gresserne Ortschåften in da Nahernt vah Les Salles han Moustiers-Sainte-Marie und Riez. Nåchbargmoanden han Ste.-Croix-du-Verdon, Bauduen und Aiguines.
Gschicht.
Umara 1959 is's sicher gwéen, daa da Staudåmm "(Barrage de Ste.-Croix)" baud werd. 1971 is Les Salles wéngam Staudåmmbau 400 m vam åiden Derfé, auf an Plateau nei aufbaud worn. An Hirchst 1971 håd d' EDF åj entoagnerten Heiser kriagt. D' Bewoner håd ma mid Summen ågfunna, dé's åwer unméglé gmåcht håm, im neichen Derfé wiader z' bauh, wås beträchtliche Schuiden zur Foing ghod håd. Da Bsietz is durch Grichter gschatzd und Eihgstuft worn. 's åide Derfé is schliasslich 1974 gspréngt und durchs afstaun vam Sainte-Croix-See iwerflutt worn und liegt heid guade 40 m unterm Wåsser ba da Voistauung vam See. Aus'm åiden Derfé han d' Kirchturmur, d' Gloggen sowia da åide Dorfbrunner grett worn. A por Leit håm bis z' létzt Wiaderstånd gleistt und han ad åiden Heiser bliem, obwoi do drinnert teiweis schoh's Wåsser gstånna is.
Heid leebt Les Salles vam Turismus und is a wichtigs Fremdenvakersderfé a' da Region worn. Durch d' Aufstauung kemman vie Turisten aus Hollånd, Deitschlånd, Italien und ånnerne Regionen vah Eiropa zan Serfen und zan Bådeurlaub hih zan See.
Lille

Lille [] (deitsch friara: Ryssel, niedaländisch: Rijsel) is a Stådt in Nordfrankreich. Lille is Hauptort vom Département Nord und da Region Nord-Pas-De-Calais.
Gschicht.
Erstmois erwähnt worn is Lille im Joar 1054. De Stod is Teil vo da Grafschaft Flandern gwen. Seit 1667 ghert Lille zu Frankreich.
Frankenmuth

Frankenmuth is a bayrisch-fränkische Stod im Saginaw County im US-Bundesstaat Michigan.
Im Joa 2012 hod Frankenmuth 4944 Eihwohna ghobt. De Stod liegt im "Frankenmuth Township", is oba politisch sejbstständig. S "Bronner's Christmas Wonderland", des vo si sejm behaptet s gresste Weihnachtsgschäft vo da Wejd z sei, liegt in Frankenmuth. Im Voiksmund hoasst de Stod "The Muth" oda "Little Bavaria" (Kloa-Bayern).
Gschicht.
De Region is im Joa 1845 vo Immigrantn aus Frankn bsiedlt worn; de moastn san Roßtaler gwen. So is da Nam entstandn. A s "Muth" kimmt vom boarischn Muat. De Umgebung is emfois vo Frankn bsiedld worn, des ko ma no heit an de Ortsnama dakenna: "Frankenlust", "Frankentrost" und "Frankenhilf".
Vui Auswandandara worn koservative Lutheraner. Heit is de lutherische Gmoa Mitglied in da "Lutheran Church - Missouri Synod".
Eadkund.
De Stod dastreckt si af oan Gebiet vo 7,2 km², wovo 7,1 km² Landflächn und 0,1 km² Wossa san. Durch de Stod rinnt da Cass River.
Bevejkarung.
In Frankenmuth lem 4.944 Menschn in 2.123 Haushoitn. Es gibt 1.322 Familien. Die Bevejkarungsdichtn betrogt 684,2 Einwohna pro km².
Wirtschafd.
De Stod lebt in easchta Linie vum Tourismus. Frankenmuth hod jeds Joa uma drei Milliona Bsuacha, de de boarischn Gschäft und Gostwirtschadn segn woin. Am bekanntestn is s "Bronner's Christmas Wonderland" und de Restaurants "Zehnder's" und "Bavarian Inn". Außadem ziagt Frankenmuth Touristn durch seine Voiksfest o.
Architektua.
De moastn Haisln san af fränkische Oat baut. De Straßn san wia in Bayern beschuidat. A bsundare Kuriosität is de "Stille-Nacht-Kapejn", de a orignaltreie Kopie von da gleichnamign Kapejn aus Oberndorf ba Soizburg hod.
Bischofsheim

Bischofsheim (ësässisch: "Bìsche", fraunzésisch: "Bischoffsheim") is a Gmoand im Ësass, im Kantón Rosheim in Fraungreich. Bischofsheim is a Midgliad vom Gmoandvabaund Rosheim.
Geógrafie.
Da Oert liegt an da Départementstross D 216, dé an Westen noch Börsch an da Ësässer Weihstross fiert. Nochbargmoaner voh Bischofsheim san: Bläsheim, Griesheim bei Molsheim, Oberehnheim und Rosheim.
Oberehnheim

Oberehnheim (Deitsch friarer: "Ehnheim", Frånzésisch: "Obernai", Ejsassisch: "Owernah" oder "Ewernahn") is a Ståd in da frånzésischen Region Grand Est, im Ejsass, im Département Niaderrhein mid 10.822 Eihwoner (2014). De Ståd liegt im Arrondissement Schlettstadt-Erstein "(Sélestat-Erstein)" am Fuass vom Odilienberg und is da Hauptort voh am eiganen Kanton. Dé Eihhoamischen voh Oberehnheim und Umgeewung nennan dén Ort éntweeder "Owernah" oder "Ewernahn", in Stråssburg is dé Gmoah eher unter "Owernäh" bekånnt. Da åbschätzige Nåm fir d'Ortsbewoner is „Zanefbiche“ "(Senfbäuche)", wås auf Boarisch „Senfbeich“ is.
Siemens

Siemens AG is a deitsches Untanehmen, des 1847 unter da Leitung vo Werner Siemens und Johann Georg Halske ois „Telegraphen-Bauanstalt von Siemens &amp; Halske“ in Berlin gründt worn is. De heitige Aktiengsejschoft mit Sitz in Berlin und Minga is im DAX an da Frankfurter Wertpapierbörsen notiat. Da Konzernvabund is in 190 Lända af da ganzn Wejd vatretn und hod alloa in Deitschland 125 Standorte.
Siemens hod noch eiganen Ogom wejdweit rund 342.000 Mitorwata (2015), davo rund 130.000 (2008) in Deitschland. Im Gschäftsjoa 2007 hod da Gsamtumsatz vom Konzern 72,448 Mrd. Eiro, nach 87,325 Mrd. Eiro im Joa 2006 und 75,445 Mrd. Eiro im Joa 2005. Da Gwinn nach Steian is vo 3,058 Mrd. Euro 2005 iaba 3,033 Mrd. Euro 2006 af 4,038 Mrd. Eiro im Joa 2007 gstiegn.
Bill Gates

William „Bill“ Henry Gates III [] (* 28. Oktoba 1955 in Seattle) is a US-amerikanischa Unternehma und Programmiera. Gates guit nach neiestn Einschätzunga mit am Vamögen von etwa 58 Milliarden US-Dollar ois drittreichsta Mo vo da Wejd. 1975 hoda, zamma mit Paul Allen, de Microsoft Corporation gründt.
Am 12. Septemba 2007 hoda si af da Unternehmensvasammlung offiziell vo Microsoft vaobschiedet und da 27. Juni 2008 wor sei letzta Orwatstog duatn.
Wiki

A Wiki (hawaiisch fir „schnej“), sejtana aa WikiWiki oda WikiWeb gnennt, is a Hypertext-System, wo da Inhoid vo de Nutza ned nua glesn, sondan aa afDroht gändat wern ko. De Oagnschoft wead durch a vaoanfochts Content-Management-System, vo da sognenntn "Wiki-Software" (Wiki-Programm) oda "Wiki-Engine" (Wiki-Maschin), generiat. Zan Beorwatn vo de Inhoid wead a oafoch za leanande Markup-Sproch vawendt.
Wikis kenna sowoi afm oanzlnan Rechna ois Desktop-Wiki, wiara in lokaln Netzwerkn oda im Netz eigsetzt wern. Mit oam Wiki kenna vaschiedene Autorn gmoaschoftli an Textn orwatn und eanan Erfohrungs- und Wissensschotz kollektiv vasteakn (Kollektive Intelligenz). Inzwischn nutzn ned nua Wikipedia-Klone de Software sondan aa Firmen.
De Vorlaifa vom Wiki-Programm reicha bis in de 1970a Joar zruck. Da Durchbruch is owa eascht mit da Wikipedia kemma.
Mühausen

Mühausen, oder aa Muihausen (Ëisässisch "Mìlhüsa", Deitsch: "Mülhausen", Fraunzesisch "Mulhouse" []) is a Stod in da ehemoling fraunzesischen Reegion Ësass, in da Reegion Grand Est, im Osten voh Fraungreich. D'Stod is Siitz voh da Unterpräfektur (Sous-prefecure) vom Arrondisement Mühausen im Owerësass. 's Arrondisement gliedert se in neih Kantone. Mid iwer 230.000 Eihwoner. Im Bollungsgebit is Mühausen d'grässde Stod im Owerësass und nooch Strossbuerg d'zwoetgrässte voh da Reegion. Si werd voh zwoe Wosserlaiff, da Doller und'm Rheinzuefluss Ill, durchquert.
Mühausen liigt geografisch im Dreiländereck Fraungreich, Deitschlaund und da Schweiz. Nordwestlich voh da Stod, am Fuess voh d'Vogeesen liigt Thann, 's siedliche Toer zue da ësässischen Weinstross (Route du vin). Mühausen is aa'ras Toer zum Sundgau im aissersten Siden vom Ëisass.
Mid de Nochbarn Freiburg im Breisgau, Basel, Belfort, Montbéliard und Koimar liigt Mühausen im Zentrum voh aner Region mid mäera ois zwoe Millionan Eihwoner.
Mühlhausen (Begriffsklearung)

Mühlhausen (Boarisch: "Müihausn" oda "Muihausn" oda "Mühlhausn") is da Ortsnom vo 28 Orte in Deitschland und oanige ondane ehemois deitschsprochige Siedlungen.
Nsmaskund.
Müihausn stet zu Müin und Haus und bezeichnet "feste Gebaide bei bzw. mid aana Müihn", meist am Gwässa, oda mid Müikanal. Sprochlich lossn se d' Nomen meist ins Hochmiddloita datiarn.
Suizmatt

Suizmatt (deitsch "Sulzmatt", franzesisch "Soultzmatt") is a Gmainde im Owaöisass z'Frankraich. Da Oatsnama kummt vu da Minerajgwöin Suiz ("Sulz") und da öatlichn Ajm (als. "Matte"), wou middlawai Leit wohna oda Wajd gwachsn is. Suizmatt ligt am westlich Rand vu da Stodregion zwischn de Metropoin um Kolmar und Gebweiler.
Aus deam Oat kummt as Öisass Cola, a Ajtanativ-Kola, wou se im Öisass guad vakafft.
Geographie.
D'Gmainde Suizmatt houd a Exklavn noadöstlich vu Osenboch.
Politik.
Suizmatt is a Mitglied vu da intakommunaln Intaressngmainschaft Vallee Noble ("Communaute de communes de la Vallee Noble"). Partnagmainde vu Suizmatt is Talheim im Landgrais Heilbronn.
Online

Online (vo Englisch on = af, line = Droht, Leitung), af Boarisch af Droht oda im Netz hoaßt ma de Vabindung vo am Gerät mit am Netzwerk bsundas mitm Internetz.
De Bezeichnung kimmt vom Telefon, wos friaha a Leitung, oan Telefondroht, fir a Vabindung braucht hod.
Online nennt ma aa Dienstleistunga auf da Grundlog vom Internet, wia Online-Enzyklopädie, Online-Banking, Online-Spui usf. und Netzseitn wia Spiegel Online, Heise Online, Wetta Online usf.
Wikifarm

Wikifarm hoasst a System, des wo im Internet a Nutzaobaflächn zua Vafigung stejt, duach de wo ma Wikis automatisiat olegn und betreim ko.
Bevoa a Nutza a Netzseitn af Droht (online) vaändan ko, muass a Wiki-Software am Server installiat, konfiguriat und betriem wern. Ba oana Wikifarm is des stoak vaoanfocht und automatisiat. Wer a Wiki in ana Wikifarm betreibt, muas an Webserver, Installation und Initialisiarung vo Wikis ned sejwa duachfihrn. De Wikifarmen finanziern si teiweis iba Werbung oda duach a monatliche Gebihr. De Wikifarmen untascheidn si aa durch de Wiki-Programme, wo vawendt wean, z. B. Mediawiki, DokuWiki oder pBwiki.
Gschäftsleitung

Unta Gschäftsloatung oda Gschäftsleitung vastäht ma betriabswiatschoftli de Steiarung vo ana Firma und wiatschoftswissnschoftli de Leah vo da Gstoitung, Steiarung und Iabawochung vo an Untanehma, inkl. vo dena ganzn Methodn und Weakzeig, de wos ma dazua braucht. Je nach Firma ko a Untanehma oan oda mehra Gschäftsfiarer hom, di si jewois um a spezielln Aufgab kimmern. Wois freili wichtig is, ois was Befugnisse und Schuildn ogeht oda allawei Aufgobn und Pflichtn vo da Gschäftsloatung san, zum definiern, fuaßt die Zsammaarbeit auf am individuelle Gschäftsfiarervatrog.
Tel Aviv

Tel Aviv (hebräisch: Tel Aviv-Jafo, "Tel Aviv" bedeidt "Higl vom Frühling"; ) is de zweitgrässte Stod in Israel.
Eigentli haßt de Stod Tel Aviv-Jaffa owa oigmein wiads nua Tel Aviv gnennt, obwoi Jaffa vü öta ois Tel Aviv is. Des obwois Jaffa scho seit da Antikn gibt und Tel Aviv eascht seit 1909.
Tel Aviv is de reichste Stod vo Israel, dea mit Obstaund grässte Bollungsraum und s Wirtschoftszentrum vo dem Laund.
De Eihwohna song iwa ia eigne Stod: „Jerusalem bät, Haifa orwat, und Tel Aviv feiat.“